Vaikų Eurovizijos dainų konkursas 2018

2018 m. vaikų Eurovizijos dainų konkursas – 16-asis vaikų Eurovizijos dainų konkursas, kuris vyko lapkričio 25 dieną Baltarusijos sostinėje Minske, Minsko arenoje . Tai buvo antrasis kartas, kai Baltarusijos televizijos ir radijo kompanija (BTRC) organizavo „Vaikų Eurovizijos“ renginį. Pirmasis kartas buvo 2010 m., kai Baltarusija rengė 8-ąjį vaikų Eurovizijos dainų konkursą.

Konkurse dalyvavo rekordinis skaičius – net dvidešimt šalių. Konkurse debiutavo Kazachstanas ir Velsas. Į konkursą po net keturiolikos metų pertraukos grįžo Prancūzija, po ketverių – Azerbaidžanas ir po metų pertaukos sugrįžo Izraelis. Kipras pasitraukė iš konkurso.

Vieta 
2017 m. spalio 15 d. Europos transliuotojų sąjunga (EBU) paskelbė, kad 2018 metų konkursą rengs Baltarusija. Tai bus antras kartas, kai Baltarusija rengs „Vaikų Euroviziją“. Pirmas kartas buvo 2010 m., kai Baltarusija rengė 8-ąjį vaikų Eurovizijos dainų konkursą.

2017 m. lapkričio 21 d. Baltarusijos viceministras Vasily Zharko patvirtino, kad konkursas dar kartą vyks Minsko arenoje. Arena talpina 15 000 žmonių.

Formatas

Grafinis dizainas 
Tų metų šūkis yra „#LightUp“ (lt. Nušvisk). Logotipe vaizduojama žvaigždė sudaryta iš garso bangų. Įkvėpimo šaltinis buvo jaunųjų dalyvių, kurie užpildo sceną kaip žvaigždę, meninis potencialas ir kūrybinis siekis.

Dalyvaujančios šalys 
Konkurse dalyvavo rekordinis skaičius – net dvidešimt šalių. Konkurse debiutavo Kazachstanas ir Velsas. Į konkursą po net keturiolikos metų pertraukos grįžo Prancūzija, po ketverių – Azerbaidžanas ir po metų pertaukos sugrįžo Izraelis. Kipras pasitraukė iš konkurso.

Rezultatai ‎

Kitos šalys 

  Bosnija ir Hercegovina – 2018 m. gegužės 25 d. Bosnijos transliuotojas „Bosnijos ir Hercegovinos radijo ir televizija“ (BHRT) pranešė, kad artimiausioje ateityje jiems nebus leidžiama dalyvauti konkurse dėl skolų, kurias jiems skiria ETS (Europos transliuotojų sąjunga).
  Danija – 2018 m. vasario 16 d. buvo pranešta, kad ETS (Europos transliuotojų sąjunga) kviečia Danijos televizijos bei radijo transliuotoją „Danmarks Radio“ (DR) grįžti į „Vaikų Euroviziją“ po 11 metų pertraukos. Vis dėlto „Danmarks Radio“ vadovas Jan Lagermand Lundme sumažino tikimybę, kad Danija vėl pradės konkuruoti; sakydamas: „Niekada nesakyk niekada, bet tol, kol konkursas yra, kaip yra dabar, aš neketinu dalyvauti. Vertes, kurias mes įdėjome programoje vaikams Danijoje neatitinka Vaikų Eurovizijos. Atrodo, kad vaikai ant scenos vaidina suaugusius ir mes manome, kad tai iš esmės neteisinga. Vaikai turi būti vaikai, jie neturėtų būti, tokie kokie jie nėra. Tai itin blogai mums, nes mes tikrai norėjome dalyvauti“ <…>
  Jungtinė Karalystė – 2018 m. sausio 2 d. Baltarusijos transliuotojas „Baltarusijos nacionalinė valstybinė televizijos ir radijo kompanija“ (BTRC) paskelbė, kad nežinomo britų transliuotojo atstovas dalyvaus 2018 m. konkurso stebėtojų taryboje. Po dviejų dienų buvo patvirtinta, kad Jungtinė Karalystė nedalyvaus iniciatyvinės grupės posėdžiuose. Jungtinė Karalystė vaikų Eurovizijos dainų konkurse paskutinį kartą dalyvavo 2005 m. O Velsas, kuris yra Jungtinės Karalystės dalis, varžysis tarp kitų šalių.
  Lietuva – 2018 m. vasario 28 d., Lietuvos televizijos transliuotojas „Lietuvos nacionalinis radijas ir televizija“ (LRT) pareiškė, kad artimiausiu metu jie negrįš į konkursą. LRT vykdomasis prodiuseris Audrius Giržadas teigė, kad šis konkursas tapo pagrindinio „Eurovizijos dainų konkurso“ klonu ir neturi nieko bendra su vaikyste. Mažos mergaitės eina į sceną su kirptais plaukais, klijuotomis blakstienomis ir plikais pilvukais, kopijuodamos Beyoncé ir Christina Aguilera. Tai nėra įvykis, kuriame norėtumėme dalyvauti. Lietuva paskutinį kartą dalyvavo 2011 m.

Šie transliuotojai viešai atsisakė dalyvauti konkurse nepateikę jokių papildomų paaiškinimų:

  Bulgarija – BNT
  Kipras – CyBC
  Latvija – LTV
  Moldavija – TRM
  Norvegija – NRK
  Rumunija – TVR
  San Marinas – SMRTV
  Slovėnija – RTV SLO
  Suomija – Yle
  Švedija – SVT
  Šveicarija – RSI
  Vengrija – MTVA
  Vokietija – NDR

Šaltiniai 

2018 muzikoje
Vaikų Eurovizijos dainų konkursai